**C. STRATEEGIA MEEDE ¹**

**1. Strateegia meetme nimetus**

MEEDE 1 Ettevõtluse arendamine ja mitmekesistamine

**2. Strateegia meetme rakendamise vajaduse lühikirjeldus**

PLPK tegevuspiirkonna peamiseks probleemiks on kvalifitseeritud tööjõu vähenemine. Valdavalt mikro- ja väikeettevõtjad ei suuda piisavalt investeerida, oma teenuseid ja toodangut turustada, napib ressurssi uute konkurentsivõimet kasvatavate lahenduste: toodete, tootmisprotsessi jms väljatöötamiseks. Vajadus toetada tootmise efektiivsuse tõstmist, tootearendust, teenuste disainimist ja turundust; mikro- ning väikeettevõtjate võrgustumist, koolitamist; kohalikule toorainele ja ressursile lisandväärtuse andmist.

**3. Strateegia meetme eesmärk**

PLPK tegevuspiirkonnas on arenenud uuenduslik ettevõtlus ja paranenud tööhõive. Spetsiifilised eesmärgid:  
• tegevuspiirkonnas kohalikule toorainele ja ressursile on antud lisandväärtust;  
• kasutusele on võetud uuenduslikke lahendusi;   
• toimib mikroettevõtjate koostöö ja võrgustumine;  
• teenuste, toodete kvaliteet ja kättesaadavus on paranenud

**4. Toetatavad tegevused²**

PLPK meetmes lubatud investeeringud ja muud tegevused (Leader määruse § 28, 30, 32 toodud nõuetest): 1. Tootmis- või teenindushoonete, -rajatiste, -taristu ehitamine, rekonstrueerimine, renoveerimine.  
2. Seadmete, masinate (v.a mootorsõidukid, sh ka ATV) ja tarkvara hankimine.  
3. Investeeringud taastuvenergia tootmisse ja energiasäästmisse.   
4. Toodete, teenuste arendamine, turundamine ja disain, kvaliteedi tõstmine ning sh ühistöö teadusasutuste ning tehnoloogiafirmadega prototüüpide loomisel.  
5. Ettevõtjate koostöövõrgustike koolitus- ja teavitustegevused, ühistegevused, mis tutvustavad uut tehnoloogiat või tootmisviisi, sh ühis- ja teadmussiirde projektid.  
6. Kogukonna vajadustest lähtuvad kogukonnateenused.

**5. Kohaliku tegevusgrupi nõuded projektitoetuse taotlejale ja toetuse saajale (sh. dokumendid , mida peab projektitoetuse taotleja esitama taotluse esitamisel)**

Meetme sihtgrupp on tegevuspiirkonnas vähemalt kuus kuud tegutsev alla 10 töötajaga (taotluse esitamise ajal) ettevõtja (AS, OÜ, FIE), SA ja MTÜ, mille liikmetest üle 50 protsenti on ettevõtjad.

Meedet rakendatakse PLPK tegevuspiirkonnas: Häädemeeste vald, Kihnu vald, Pärnu linna Audru ja Tõstamaa osavallad, Saarde vald (haldusreformieelne Saarde valla territoorium), Tori vald (haldusreformieelne Sauga valla territoorium), Lääneranna vald (haldusreformieelsed Varbla ja Koonga valla territooriumid).

Lisaks Leader määruse § 37 nõuetele on kohaliku tegevusgrupi poolt kehtestatud taotlejale täiendavad tingimused meetme raames: 1. Meedet rakendatakse tootmise mitmekesistamisel mittepõllumajanduslikul suunal.

2. Roheenergia tootmist toetatakse kui toodetavat energiat tarbitakse ennekõike taotleja ettevõttes.

3. Maksimaalset projektitoetust kuni 200 000 eurot rakendatakse kohaliku tooraine töötlemise vähemalt 10 ettevõtja ühisprojektile, mis annab toormele võimalikult suure lisandväärtuse ja on kirjeldatud arvestatavad turustuskanalid.

4. Kogukonna vajadustest lähtuvad teenused turutõrkega piirkondades, mille investeeringuid toetatakse 90% abikõlblikest kuludest, tuleb lähtuda järgmistest tingimustest:

1) Piirkond, kus teenust pakutakse, on mõistliku suurusega;

2) Teenus on kogukonna liikmetele kättesaadav ja kogukonnas on piisavalt teenuse tarbijaid;

3) Teenuse pakkuja on piirkonnas tegutsev ettevõtja või MTÜ;

4) Kohalikul omavalitsusel ei ole teenuse pakkumise kohustust;

5) Teenus on kasumit mittetaotlev;

6) Teenust ei pakuta avatud turul ja see ei paku kõlvatut konkurentsi piirkonna ettevõtetele;

7) Teenust pakutakse kogukonnale mõõduka hinna eest või tasuta;

8) Teenuse pakkumisel kogukonnast väljapoole peab hind vastama turu tasemele. Kogukonnateenuste suunaks on toidukaupade ja esmatarbekaupade kättesaadavuse parandamine.

5. Projekteerimine ainutegevusena ei ole abikõlblik.

6.Taotleja võib esitada taotlusvooru ühe projektitaotluse. 7. Katseprojektide tulemusi prototüüpide loomisel tuleb tutvustada avalikkusele.

8. Kohalik tegevusgrupp võib rakenduskavas sätestada muid täiendavaid nõudeid. Lisaks Leader määruse § 37 nõutud dokumentidele peab Taotluse esitamisel projektitaotleja esitama järgmised dokumendid:1. Hinnapakkumus (hinnapakkumused).

2. Pakkumuskutse (pakkumuskutsed).

3. Sihtasutuse asutajate ja mitte varasema kui taotluse esitamisele vahetult eelnenud kuu esimese kuupäeva seisuga nõukogu liikmete nimekiri;

4. Toetatava tegevuse või investeeringu eesmärkide kirjeldus PLPK hindamiskriteeriumite lõikes, maksimaalselt kuni kaks A4 lehekülge.

5. Äriühingu puhul taotluse esitamise aastale vahetult eelnenud majandusaasta kinnitatud majandusaastaaruande või kontserni puhul taotluse esitamise aastale vahetult eelnenud majandusaasta konsolideeritud aruande ärakiri ja FIE-l Eesti Maksu ja tolliametile esitatud tuludeklaratsiooni E-vorm.

6. MTÜ, SA esitab mitte varasema kui taotluse esitamisele vahetult eelnenud kuu esimese kuupäeva seisuga liikmete nimekirja, v.a usulised ühendused. 7. MTÜ, SA esitab eelmise majandusaasta tulude päritolu jaotuse, ja kalendriaasta tulu prognoosi, millest nähtub avaliku sektori (riigi, kohaliku omavalitsuse või nende ühenduse, muu avalik-õigusliku juriidilise isiku) toetuse osakaal.

**6. Toetuse maksimaalne suurus ja määr**

1. Euroopa Liidu vahendite kasutamise põhimõtetest tulenevalt ei rahastata püsikulusid.  
2. Toetust antakse taotlejale kuni 60 protsenti toetavate tegevuste abikõlblike kulude maksumusest, võttes lisaks arvesse kõiki riigiabi reeglitest tulenevaid piiranguid.   
3. Kogukonnateenuse arendamiseks antakse projektitoetust kuni 90 protsenti investeeringu abikõlblikest kuludest, kui projektitaotlus on vastu võetud kohaliku tegevusgrupi üldkoosoleku otsusega.   
4. Maksimaalne projektitoetus perioodil 2014-2020 taotleja kohta kokku 200 000 eurot, ühes taotlusvoorus maksimaalne projektitoetus 10 000 eurot ja minimaalne 1000 eurot, võttes lisaks arvesse PLPK jooksva aasta rakenduskava ja kõiki riigiabi reeglitest tulenevaid piiranguid.   
5. Kulude abikõlblikkus ja mitterahaline omafinantseering on reguleeritud projektitaotluse esitamise hetkel kehtivas maaeluministeeriumi Leader määruses, http://www.pria.ee/et/toetused/valdkond/leader/  
6. Kulud peavad olema selgelt põhjendatud, üksikasjalikult kirjeldatud, majanduslikult otstarbekad ja vajalikud eesmärgi saavutamiseks. 7. Maksimaalset projektitoetust kuni 200 000 eurot rakendatakse kohaliku tooraine töötlemise vähemalt 10 ettevõtja ühisprojektile, mis annab toormele võimalikult suure lisandväärtuse ja on kirjeldatud arvestatavad turustuskanalid. 8. Ehitusinvesteeringute korral teostatakse paikvaatlust.

**7. Viide sihtvaldkonnale**

*Peamine sihtvaldkond*: 6A tegevusvaldkondade mitmekesistamine, uute väikeettevõtete ja töökohtade loomise hõlbustamine. *Kaasnevad sihtvaldkonnad*: 6B maapiirkondade kohaliku arengu soodustamine; 1A innovatsiooni ja koostöö toetamine ning teadmiste baasi arendamine maapiirkondades; 3A toormetootjate parem integreerimine toiduahelasse; 5B… /energiakasutuse tõhustamine/.. ja 5C taastuvate energiaallikate, kõrvalsaaduste, jäätmete ja muude toiduks mittekasutatavate toorainete pakkumise ja kasutamise hõlbustamine biomajanduse edendamise eesmärgil.

**8. Euroopa Parlamendi ja nõukogu määruse (EL) nr 1305/2013 artiklis 5 nimetatud prioriteedid, mille eesmärkide saavutamisele strateegia meetme rakendamine enim kaasa aitab**3

1 Teadmussiire ja innovatsiooni parandamine maapiirkonnas; 3 Toiduahela korraldamise edendamine; 5 ressursitõhususe edendamine; 6 Sotsiaalse kaasamise, vaesuse vähendamise ja maapiirkondade majandusliku arengu edendamine; Meetme tegevused tuginevad Euroopa parlamendi ja nõukogu määrusele (EL) nr 1303/2013, EL määrusele 1305/2013 artiklid: 14, 17, 19, 20, 35, 44.

**9. Viide arengukava meetmele, kui strateegia meede sellega kattub**

Ei kattu Eesti Maaelu arengukava 2014-2020 meetmetega.

**10. Strateegia meetme indikaatorid ja sihttasemed**

Väljundindikaatorid:   
1. Ettevõtlusele suunatud projektide arv.  
2. Ettevõtlusele suunatud projektide toetussumma.  
3. Ettevõtlusele suunatud projektide kogusumma.  
4. Ettevõtluse ühisprojektide arv.  
5. Ettevõtluse ühisprojektide toetussumma.  
6. Ettevõtluse ühisprojektide kogusumma.   
7. Kohalike ressursside, sh kohalik toit töötlemisel lisandväärtust andnud projektide arv.  
8. Kohalike ressursside, sh kohalik toit töötlemisel lisandväärtust andnud projektide toetussumma.  
9. Noorte ettevõtjate projektitoetuste arv.  
Tulemusindikaatorid:  
1. Projektide tulemusena loodud uued töökohad (vähemalt 30).  
2. Noorte (kuni 40-aastaste) ettevõtjate poolt teostatud projektide arv (vähemalt 18).  
3. Ettevõtjate koostöös teostatud töötlemise, turundamise ühisprojektide arv (kuni kolm).  
4. Uuenduslikke tooteid, teenuseid loonud projektide arv (vähemalt 14).  
5. Leader meetmest esmataotlejate arv (vähemalt 20).   
Mõjuindikaatorid:  
1. Keskmine brutopalk.  
2. Tööhõive.  
3. Innovaatiliste ettevõtlustegevuste arv.  
4. Ettevõtjate ühisprojektide arv.

**11.Projektitoetuse taotluste hindamiskriteeriumid**

1. Vastavus PLPK strateegiale, meetme eesmärkidele ja rakenduskavale - osakaal kuni 20%: Projektitaotluse toetatavad tegevused vastavad/ ei vasta PLPK strateegiale, meetme eesmärkidele ja rakenduskavale.  
2. Tegevuste põhjendatus - osakaal kuni 20%: Projektitaotluses äriidee on loogiline. Luuakse uusi tooteid, teenuseid, sh kogukonnateenuseid.  
3. Mõju - osakaal kuni 20%: Mõeldud on tulevaste kulude optimeerimisele (nt energiasäästumeetmed, uute ja rekonstrueeritud hoonete energiaklass jms). Projekti rakendamine mõjutab taotleja majandustegevust. Tegevuspiirkonnas tehakse koostööd. Mõjud piirkonnale, ääremaastumisele. Säilitatakse olemasolevaid või luuakse uusi töökohti. Läbimõeldud toodete, teenuste turundamine.  
4. Uuenduslikkus- osakaal kuni 15%: Uuenduslik tegevus lisandub tegevuspiirkonna tasandil; Uuenduslik tegevus lisandub KOV-i tasandil; Uuenduslik tegevus lisandub taotleja tasandil; Uuenduslikku tegevust ei lisandu.  
5. Omaosaluse suurus - osakaal kuni 15%: a) Omafinantseering ületab meetmes nõutavat määra vähemalt 20%.  
b) Omafinantseering ületab meetmes nõutavat määra vähemalt 10%. c) Omafinantseering ei ületa nõutavat määra.  
6. Esmataotleja - osakaal kuni 5%: On esmataotleja Leader meetmest alates 2008.a  
7. Noor ettevõtja - osakaal kuni 5%: Füüsilisest isikust ettevõtja, osaühingu või aktsiaseltsi kõik osanikud on taotlemise hetkel nooremad kui 40 aastat.

¹ Täidetakse iga strateegia meetme kohta eraldi

² Märgitakse, kas strateegia meede võib sisaldada ka investeeringuid. Eraldi tuuakse välja investeeringud , mille puhul on lubatud taotleda projektitoetust mitmes etapis ja võtta investeering sihtotstarbelisse kasutusse § 42 lõike 7 punktis 1 sätestatust pikema tähtaja jooksul. Märgitakse, kas strateegia meede võib sisaldada ka investeeringuid.

3 Euroopa Parlamendi ja nõukogu määrus (EL) nr 1305/2013

<http://eur-lex.europa.eu/LexUriServ/LexUriServ.do?uri=OJ:L:2013:347:0487:0548:ET:PDF>